**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect 12 APRILIE 2024**

 Ca urmare a solicitării de emitere a acordului de mediu adresată de **COMUNA BISTRIȚA BÂRGĂULUI**, cu sediul în localitatea Bistrița Bârgăului, nr. 1326, comuna Bistrița Bârgăului, judeţul Bistriţa-Năsăud, pentru proiectul **”*Locuințe pentru tineri, destinate închirierii, jud. Bistrița-Năsăud, comuna Bistrița Bârgăului, str. Principală, nr. 1331/C, etapa 2 bloc 16 UL regim de înălțime P+3E*”**, propus a fi amplasat în localitatea Bistrița Bârgăului, nr. 1331/C, comuna Bistrița Bârgăului, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 13968/16.11.2023, ultima completare cu nr. 5014/12.04.2024, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările și completările ulterioare,

 **Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 10.04.2024, că proiectul: **”*Locuințe pentru tineri, destinate închirierii, jud. Bistrița-Năsăud, comuna Bistrița Bârgăului, str. Principală, nr. 1331/C, etapa 2 bloc 16 UL regim de înălțime P+3E*”**, propus a fi amplasat în *localitatea Bistrița Bârgăului, nr. 1331/C, comuna Bistrița Bârgăului*, județul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

 **I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*Proiectul* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit. b) proiecte de dezvoltare urbană, inclusiv construcţia centrelor comerciale şi a parcărilor auto publice;*

 *Proiectul propus* ***intră*** *sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare, fiind amplasat pe raza sitului Natura 2000 ROSCI0051 Cușma;*

*Proiectul propus* ***nu intră*** *sub incidența prevederilor*[*art. 48*](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)*și*[*54*](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi din analiza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legii nr. 292/2018 nu rezultă un impact semnificativ asupra mediului al proiectului propus.

Anunţurile publice privind depunerea solicitării de emitere a acordului de mediu şi privind decizia etapei de încadrare au fost mediatizate prin afişare la sediul Primăriei Comunei Bistrița Bârgăului, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului:**

**a) dimensiunea și concepția întregului proiect** :

*- se propune construirea unui bloc de locuințe pe un amplasament care are o suprafață de 2003,0 m2 și este situat pe str. Principală, nr. 1331C, localitatea Bistrița Bârgăului, jud. Bistrița-Năsăud, amplasament liber de construcții. Folosința actuală: curți construcții.*

*- suprafața totală a terenului este de 2003,0 m2;*

*-suprafața ocupată de bloc = 336,00 m2;*

*- centrală termică = 74,10 m2;*

*- clădire existentă - centrală termică cămin cultural = 57,00 m2;*

*-trepte+trotuare = 101,90 m2;*

*-spații carosabile = 548,00 m2;*

*-spații carosabile parcare = 200,00 m2;*

*-punct gospodăresc = 8,00 m2;*

*- loc de joacă = nu se amenajează (există loc de joacă la blocul ANL din etapa 1);*

*-spații verzi = 678,00 m2;*

*-Clădirea este formată dintr-o casă de scară (P+3E) cu:*

 *- 4 apartamente la parter (1 apartament cu 1 cam., 3 apartamente cu 2 cam și uscător);*

 *- 4 apartamente la etaj 1 (4 apartamente cu 2 cam și uscător);*

 *- 4 apartamente la etaj 2 (4 apartamente cu 2 cam și uscător);*

 *- 4 apartamente la etaj 3 (4 apartamente cu 2 cam);*

*Total apartamente: 16ap. din care 1 ap. cu 1 cameră și 15 ap. cu 2 camere;*

***Circulații, accese și parcare:***

*-* *Accesul se va face din DJ 173A, printr-un drum de acces (lățime 4,00 m și lungime 28,00m) spre amplasament.*

***Descrierea lucrărilor necesare organizării de şantier***

*- Organizarea de șantier va fi strict în incinta proprietății (str. Principală, nr. 1331C ), localitatea Bistrița Bârgăului, jud. Bistrița-Năsăud) și va fi în conformitate cu planul de organizare de șantier.*

*- Nu sunt necesare a fi ocupate suprafețe suplimentare de teren. Suprafata ocupată cu organizarea de șantier este de 1500,0 m2 (din totalul de 2003,0 m2).*

*- Pentru demararea lucrărilor de execuție se va realiza împrejmuire provizorie cu plasă semiopacă din material textil pentru retenția dispersiei atmosferice a materiilor solide fixată pe cadru din țeavă rectangulară metalică 30x30mm, cu stâlpi din țeavă rectangulară 40x40 mm la 2.00 m interax.*

*- Pe durata executării lucrărilor se vor asigura racorduri provizorii la rețeaua de utilități publice existente în zonă.*

*- Măsuri prevăzute pentru controlul emisiilor de poluanți în mediu;*

*- Șantierul va avea punct de apă care va asigura atât consumul pentru procesul tehnologic, cât și consumul generat de nevoia de stropire a zonelor cu potențial de emisie praf;*

*- Prin grija constructorului șantierul va fi menținut în permanență umed;*

*- Pentru protecția populației din zonă la zgomote, organizarea muncii în șantier va ține cont de programul de odihnă. Constructorul va obține un acord scris din partea vecinilor care pot fi afectați privind programul de lucru.*

**b) cumularea cu alte proiecte existente și/sau aprobate**: *Lucrările necesare realizării proiectului nu se suprapun cu alte proiecte existente sau planificate în zonă.*;

**c) utilizarea resurselor naturale, în special a solului, a terenurilor, a apei și a biodiversității**: *În perioada lucrărilor de construire și amenajare se vor utiliza resurse naturale precum balast, agregate și apă pentru prepararea betonului și pământ pentru realizarea spațiilor verzi la finalizarea lucrărilor.*

 *Pe perioada de funcționare a obiectivului ca și resursă naturală se va utiliza lemnul, pentru funcționarea instalației de încălzire și prepararea apei calde menajere și apa din rețeaua de distribuție a localității.*

***Utilități:***

*1. Alimentare cu apă: Pentru alimentarea cu apă rece a blocului de locuințe, se va realiza o conductă de racord PEID Dn63, alimentată din conductă din proximitatea amplasamentului;*

*2. Evacuarea apelor uzate: Apele uzate menajere vor fi dirijate la rețeaua exterioară, prin țevi de polietilenă pentru canalizare. Deversarea apelor uzate menajere se va face în rețeaua de canalizare a localității Bistrița Bârgăului. Apele provenite din precipitații vor fi colectate de pe acoperiș cu ajutorul jgheaburilor și burlanelor verticale și deversate în exterior;*

*3. Energie electrică: Energie electrică din rețeaua publică existentă în zonă;*

*Se echipează clădirea (bloc 16 ap) cu un sistem centrală fotovoltaică cu puterea de 10 kW, alcătuit din 18 panouri fotovoltaice cu puterea de 550W și un invertor solar on grid 10 kW -400V. Panourile fotovoltaice se vor amplasa peste învelitoarea clădirii în zona cu orientare SE/Sudică. Energia electrică produsă de panourile fotovoltaice se va folosi pentru iluminatul și încălzirea spațiilor comune ale blocului de locuințe.*

*4. Încălzirea și prepararea apei calde menajere: Pentru asigurarea încălzirii și apei calde menajere, se va construi o centrală termică (P) în latura de sud-vest a amplasamentului, în stanga blocului de locuințe. Centrala va fi echipată cu o centrală termică cu combustibil pe tocătură cu încărcare automată cu capacitate nominală de 150kW;*

**d) cantitatea și tipurile de desșuri generate/gestionate**:

*Deșeurile rezultate în perioada de realizare a investiției:*

*-pământ și pietre din excavații cod 17 05 04 se reutilizează la amenajarea terenului;*

*-deșeuri biodegradabile (decopertare teren) cod 20 02 01 se vor recicla prin compostare la locul de producere;*

*- deșeuri menajere cod 20 03 01 se vor colecta în pubelă tipizată și se vor evacua de pe amplasament. Deșeurile vor fi gestionate de firma constructorului.*

*Deșeurile rezultate în perioada de funcționare:*

*În timpul funcționării obiectivului vor fi produse următoarele tipuri de deșeuri:*

*- deșeu ambalaj plastic cod 15 01 02;*

*- ambalaj sticlă cod 15 01 07;*

*- deșeu sticlă cod 20 01 02;*

*- deșeu biodegradabile cod 20 02 01;*

*- deșeu textil cod 20 01 11;*

*- deșeuri menajere cod 20 03 01.*

*Datorită specificului activității nu se poate face o estimare a cantității de deșeuri ce vor rezulta. Ambalajele din plastic (PET-urile) vor fi colectate în pubelă tipizată. Vor fi valorificate la agent economic autorizat în baza contractului de servicii. Deșeul de sticlă și ambalajele de sticlă care nu este returnabil se colectează în pubela tipizată și se preia de către firma de salubritate. Deșeuri biodegradabile se vor recicla prin compostare la locul de producere. Deșeul menajer se va colecta în pubelă tipizată, se va prelua de către firma de salubritate. Deșeu textil se va colecta împreună cu deșeul menajer. Pubelele vor fi de tip închis și se vor amplasa pe platformă betonată amplasată la limita de proprietate de la nord-est.*

**e) poluarea și alte efecte negative:** *Pe parcursul realizării proiectului sursele de poluare vor fi:*

*- gaze de eșapament de la utilajele și mijloacele de transport din șantier;*

*- particule în suspensie de la circulația utilajelor și a mijloacelor de transport din șantier;*

*Poluarea cu gaze de eșapament este nesemnificativă deoarece utilajele și mijloacele de transport sunt de generație nouă iar căile de acces la nevoie vor fi umectate.*

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:** *Substanțele periculoase prezente pe amplasament, în faza de implementare a proiectului: carburanți, care se vor aproviziona pe măsura consumului.*

**g)** **riscurile pentru sănătatea umană (de ex., din cauza contaminării apei sau a poluării atmosferice):** *Prin realizarea proiectului de față și implementarea unui sistem de gestiune corespunzător al deșeurilor, nu se întrevăd riscuri pentru sănătatea umană prin contaminarea apei sau a poluării atmosferice. Realizarea lucrărilor nu prezintă risc pentru sănătatea umană.*

*Pentru proiectul propus DIRECȚIA DE SĂNĂTATE PUBLICĂ BISTRIȚA-NĂSĂUD a emis Notificarea nr. 280/15.12.2023, conform căreia proiectul este în conformitate cu prevederile din Normele de igienă și sănătate publică privind mediul de viață al populației, aprobate prin Ord. Ministrului Sănătății nr. 119/2014, cu modificările și completările ulterioare.*

**2. Amplasarea proiectelor:**

**2.1** **utilizarea actuală şi aprobată a terenurilor:** *conform Certificatului de Urbanism nr. 67 din 20.06.2023, eliberat de Primăria Comunei Bistrița Bârgăului, terenul destinat proiectului este situat în intravilanul comunei Bistrița Bârgăului și aparține domeniului privat al comunei Bistrița Bârgăului, având folosința actuală de curți construcții.*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** *În amplasamentul studiat nu sunt habitate și specii de interes comunitar care să fie afectate de lucrările propuse. Obiectivul propus va avea un efect nesemnificativ asupra speciilor și habitatelor din aria naturală protejată de interes comunitar. După finalizarea proiectului nu sunt necesare lucrări de refacere a amplasamentului, ci doar menținerea calității factorilor de mediu din zonă;*

**2.3** **capacitatea de absorbţie a mediului natural, acordându-se o atenţie specială următoarelor zone:**

*a) zonele umede, zone riverane, guri ale râurilor – Proiectul nu este amplasat în zone umede, riverane, sau guri ale râurilor;*

*b) zonele costiere și mediul marin – Proiectul nu este amplasat în zonă costieră sau mediu marin;*

*c) zonele montane și forestiere – Proiectul este amplasat în intravilanul comunei Bistrița Bârgăului;*

*d) arii naturale protejate de interes național, comunitar, internațional – Proiectul este situat în Situl Natura 2000 ROSCI0051 Cuşma;*

*e) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică – Proiectul este situat in Situl Natura 2000 ROSCI0051 Cuşma;*

*f) zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri – proiectul nu este amplasat într-o astfel de zonă;*

*g) zonele cu o densitate mare a populației – Proiectul este amplasat în comuna Bistrița Bârgăului, iar densitatea populației nu este ridicată;*

*h) peisaje și situri importante din punct de vedere istoric, cultural sau arheologic – Proiectul nu este amplasat în peisaje și situri importante din punct de vedere istoric, cultural și arheologic;*

**3. Tipurile și caracteristicile impactului potenţial:**

a) **Importanța și extinderea spațială a impactului** - *Impactul asupra mediului va fi nesemnificativ în perioada de construire, dar şi în perioada de funcţionare a obiectivului;*

b)**Natura impactului**- *Impactul asupra mediului va fi de scurtă durată și nesemnificativ, doar pe perioada de implementare a proiectului;*

c) **Natura transfrontieră a impactului** – *Proiectul nu este amplasat în apropierea zonei de frontieră*;

d) **Intensitatea şi complexitatea impactului** - *Impactul asupra mediului va fi nesemnificativ în perioada de construire, dar şi în perioada de funcţionare a obiectivului. Intensitatea și complexitatea impactului este redusă*;

e) **Probabilitatea impactului** – *Impactul asupra mediului va fi nesemnificativ în perioada de construire, dar şi în perioada de funcţionare a obiectivului. Probabilitatea impactului poate fi redusă prin impunerea și respectarea unor condiții stricte de protecție a mediului*;

f) **Debutul, durata, frecvenţa şi reversibilitatea impactului:** - *Impactul asupra mediului va debuta odată cu începerea lucrărilor de construire și va avea o durată egală cu durata de execuție și impactul este reversibil*.

**g) Cumularea impactului cu impactul altor proiecte existente și/sau aprobate** -*Nu este cazul, deoarece lucrările necesare realizării proiectului nu se suprapun cu alte proiecte existente sau planificate în zonă*;

**h) Posibilitatea de reducere efectivă a impactului:**

*Reducerea impactului asupra mediului se poate realiza prin respectarea măsurilor de protecție a mediului.*

*În perioada de construire trebuie luate măsuri cu privire la organizarea de șantier, la depozitarea materialelor, nivelul noxelor utilajelor cât și la zgomotul produs de acestea. În perioada de funcționare prin reducerea deșeurilor generate, o folosire cât mai eficientă a dotărilor, poate reduce impactul asupra mediului înconjurător.*

*– după finalizarea proiectului nu sunt necesare lucrări de refacere a amplasamentului (aceste lucrări făcând parte din proiect), ci doar menținerea calității factorilor de mediu din zonă;*

*- deşeurile generate de lucrări vor fi depozitate în locuri indicate de administraţia locală; deşeurile valorificabile (metal, plastic, lemn, etc.) vor fi predate către unităţi specializate autorizate; deşeurile menajere vor fi depozitate în pubele tipizate;*

*- proiectul nu presupune folosirea, depozitarea, transportul, manevrarea sau producerea de substanţe sau materiale care pot fi dăunătoare sănătăţii şi mediului; nu există risc de producere de accidente cu efect de contaminare a solului sau a apei prin emisiile de poluanţi;*

*- pe parcursul lucrărilor nu vor avea loc deversări de substanţe poluante în cursurile de apă sau pe sol.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

 *- proiectul propus* ***intră******sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare, fiind amplasat pe raza sitului Natura 2000 ROSCI0051 Cușma;*

*Situl Cuşma a fost declarat Sit Natura 2000 de importanță comunitară pentru protejarea a 12 tipuri de habitate (7 habitate de pădure, 2 de tufăriş, 1 de fâneţe montane şi 2 de mlaştini), 4 specii de mamifere, 3 specii de reptile şi amfibieni, 3 specii de peşti şi 5 specii de nevertebrate, toate de interes comunitar.*

*• Ținând cont de caracteristicile habitatelor, de poziționarea amplasamentului propus în raport cu acestea, de natura şi dimensiunea proiectului, se poate aprecia faptul că proiectul nu va avea impact semnificativ asupra habitatelor pentru care a fost desemnat situl. Nu va exista un posibil impact semnificativ înainte de aplicarea unor măsuri și nu va exista impact rezidual al proiectului asupra acestora. Niciunul din parametri avuți în vedere la definirea stării/obiectivului de conservare la nivel de sit nu va fi influențat semnificativ prin implementarea proiectului propus.*

*•Lucrările propuse nu sunt de amploare, posibilul impact creat de noxe, pulberi și zgomot/vibrații se va limita la amplasamentul vizat și pe distanțe relativ mici din împrejurimi.*

*În timpul executării lucrărilor, datorită prezenței personalului, mișcării și activității desfășurate, cel mai probabil amplasamentul va fi evitat de exemplare de faună potențial prezente în zona de influență a proiectului.*

*Lucrările propuse prin proiect se efectuează la distanță de cca. 400 m față de râul Bistrița, nu sunt de amploare, nu au legătură cu albia râului și nu pot avea impact asupra albiei, calității apei și asupra speciilor de pești.*

*Prin respectarea amplasamentului propus și prin respectarea condițiilor/regulilor de ordin tehnologic prevăzute prin proiect, nu se va produce impact semnificativ asupra speciilor de faună pentru care a fost declarat situl. Nivelul și semnificația impactului datorate proiectului rămân limitate, punctiforme, posibilul impact va fi nesemnificativ.*

*Niciunul din parametri avuți în vedere la definirea stării/obiectivelor de conservare la nivel de sit pentru speciile de faună protejate nu va fi influențat prin implementarea proiectului propus.*

*• Speciile de plante protejate nu sunt prezente în zona proiectului, fiind identificate în câteva puncte, cel mai aproape la cca. 7 km (Tozzia carpathica), respectiv la cca. 15 km (Campanula serrata) față de amplasamentul proiectului.*

*Având în vedere distanța foarte mare la care speciile de plante protejate se găsesc față de amplasamentul proiectului, nu va exista un posibil impact al proiectului asupra acestora.*

*Impact cumulat*

*În prezent, în zona de influență a proiectului analizat nu sunt propuse și nu sunt în desfășurare alte proiecte cu care acesta ar putea avea impact cumulat în perioada de implementare*

*Amplasamentul pe care este propus proiectul este situat în intravilanul localității, în zonă de locuit și are funcțiunea actuală curți-construcții. Având în vedere faptul că nu este vorba de activități poluante, de producție, generatoare de zgomot, vibrații, noxe ș.a., după punerea în funcțiune a obiectivului, impactul cumulat direct sau indirect cu imobilele din jur nu va fi semnificativ.*

*Activitatea care se va desfășura după punerea în funcțiune a obiectivului nu va fi generatoare de noxe și factori poluanți în cantități care să poată genera impact asupra vecinătăților și ariei naturale protejate.*

*Nu va exista un impact cumulat semnificativ direct sau indirect al proiectului propus cu alte activități sau proiecte în zonă.*

*În urma analizării memoriului de prezentare, din analiza listei de control pentru etapa de încadrare privind evaluarea adecvată a efectelor potențiale asupra ariei naturale protejate de interes comunitar, având în vedere obiectivele de conservare a acesteia stabilite în mod specific pentru fiecare specie/habitat, detaliate și comunicate de A.N.A.N.P. și având în vedere prevederile planului de management al sitului, nu rezultă un impact semnificativ al proiectului asupra sitului Natura 2000 ROSCI0051 Cușma.*

*Motivele pentru care nu este necesară continuarea procedurii cu trecerea la etapa studiului de evaluare adecvată:*

*1. pierdere directă prin reducerea suprafeței acoperite de habitat ca urmare a distrugerii sale fizice:*

*Proiectul propus nu implică defrișări, deteriorări sau pierderi de habitate din cadrul ariei naturale protejate de interes comunitar potențial afectată. Proiectul nu afectează suprafețele habitatelor de interes comunitar și nici habitatele favorabile speciilor protejate din sit.*

*2. pierderea habitatului de reproducere, hrănire, odihnă ale speciilor:*

*Implementarea proiectului nu conduce, nici la faza de construire și nici la cea de funcționare, la pierderi de suprafețe de habitate de reproducere, hrănire și/sau odihnă ale speciilor de interes comunitar evidențiate ca fiind prezente sau potențial prezente în zona de influență a proiectului.*

*3. alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor):*

*Implementarea proiectului nu conduce, nici la faza de construire și nici la cea de funcționare, la alterare/degradare prin deteriorarea calității vreunui tip de habitat de interes comunitar.*

*4. alterare/degradare prin deteriorarea habitatelor de reproducere, hrănire, odihnă a speciilor:*

*Implementarea proiectului nu conduce, nici la faza de construire și nici la cea de funcționare, la alterare/degradare prin deteriorarea habitatelor de reproducere, hrănire și/sau odihnă a speciilor de interes comunitar evidențiate ca fiind prezente sau potențial prezente în zona de influență a proiectului.*

*5. perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor:*

*Implementarea proiectului nu conduce, nici la faza de construire și nici la cea de funcționare, la perturbări prin schimbarea condițiilor de mediu existente ale speciilor de interes comunitar evaluate ca fiind prezente sau potențial prezente în zona de influență a proiectului. Implementarea proiectului nu poate induce strămutări ale exemplarelor speciilor și/sau modificări comportamentale ale acestor specii.*

*6. fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:*

*Implementarea proiectului nu conduce, nici la faza de construire și nici la cea de funcționare, la fragmentarea populației vreunei specii de interes comunitar. Nu vor fi create bariere fizice sau comportamentale.*

*7. reducerea efectivelor populaționale ca urmare a mortalității directe generată de proiect sau ca urmare a celorlalte forme de impact:*

*Implementarea proiectului nu conduce nici la faza de construire și nici la cea de operare la reduceri de efective populaționale ale vreunei specii de interes comunitar.*

*8. alte impacturi indirecte prin modificarea indirectă a calității mediului:*

*Nu au fost identificate impacturi indirecte care să conducă la modificarea calității mediului.*

*9. incertitudinile identificate:*

*Din analiza efectuată a rezultat că posibilul impact al proiectului asupra ariei naturale protejate de interes comunitar va fi nesemnificativ. Nu au fost identificate incertitudini care să conducă la aprecierea semnificaţiei impactului ca „Incert”.*

 *Pentru proiectul propus Agenția Națională pentru Arii Naturale Protejate a emis punctul de vedere nr. 767/01.03.2024, conform căruia proiectul nu este susceptibil de a avea un impact negativ asupra speciilor şi habitatelor protejate de interes comunitar, pentru conservarea cărora a fost desemnată aria naturală protejată și Aviz favorabil cu condiții nr. 767/11.04.2024.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

-proiectul propus **nu intră sub incidența prevederilor**[**art. 48**](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)**și**[**54**](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178) din Legea apelor nr. 107/1996, cu modificările și completările ulterioare.

 **Condiţii de realizare a proiectului:**

***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

***3.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

***4.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor. Suprafața de teren ocupată temporar (pe raza ariei naturale protejate) în perioada executării lucrărilor trebuie limitată la strictul necesar și va fi adusă la starea inițială după terminarea lucrărilor.*

***5.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

***6****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

***7.*** *La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

***8.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***9.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă.*

*Gestionarea deșeurilor se va face cu respectarea strictă a prevederilor O.U.G. nr. 92/26.08.2021 privind regimul deşeurilor, completată și modificată de Legea 17/2023.*

***10.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

 ***-*** *evitarea depozitării necontrolate a materialelor folosite şi a deşeurilor rezultate;*

 ***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***11.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

***12.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***13.*** *Se vor respecta prevederile O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

***14.*** *Echipele care vor efectua lucrările vor fi instruite cu privire la existenţa Sitului Natura 2000 în zona de execuţie a lucrărilor şi asupra măsurilor şi responsabilităţilor privind protecţia acestuia, pentru acţiune în cazul apariţiei de poluări accidentale, scurgeri accidentale de produse petroliere/uleiuri minerale în apă sau pe sol (recuperare, depozitare în recipiente etanşe, eliminare corespunzătoare).*

*În cazul apariţiei unei poluări accidentale se vor lua imediat măsuri de stopare a fenomenului şi de remediere a suprafeţei afectate.*

*Se va raporta la A.P.M. Bistriţa-Năsăud, la C.J. Bistriţa-Năsăud al G.N.M. și la A.N.A.N.P. – Serviciul teritorial Bistrița-Năsăud orice poluare constatată, indiferent de cauzele apariţiei acesteia.*

***15.*** *Se vor lua toate măsurile necesare în vederea menţinerii stării actuale de conservare a speciilor de interes comunitar.*

***16.*** *La transportul materialelor și pentru realizarea lucrărilor propuse se vor folosi numai căile de acces și drumurile existente. Nu se vor crea drumuri suplimentare temporare sau permanente.*

***17.*** *Limitarea vitezei de deplasare a mijloacelor auto pentru reducerea perturbării speciilor protejate prin zgomot și vibrații.*

***18.*** *Se vor lua măsurile necesare pentru prevenirea degajării și împrăștierii prafului (umectări, instalare barieră de protecție ș.a.).*

***19.*** *Orice suprafaţă de teren afectată temporar/accidental de lucrările propuse va fi refăcută prin rambleiere şi refacerea stratului vegetal. La refacerea zonelor afectate temporar/accidental de lucrări se interzice înierbarea spaţiilor verzi aferente proiectului cu specii vegetale de provenienţă alohtonă, pentru a evita introducerea de specii invazive pe suprafeţele din vecinătatea amplasamentului studiat.*

***20.*** *În conformitate cu OUG nr. 57/2007, art. 33, alin. (1), pentru speciile de plante și animale sălbatice terestre, acvatice și subterane, prevăzute în anexele nr. 4 A și 4 B, cu excepția speciilor de păsări, și care trăiesc atât în ariile naturale protejate, cât și în afara lor, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea și/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natură, în oricare dintre stadiile ciclului lor biologic.*

***21.*** *Se vor respecta toate condițiile impuse prin Avizul nr. 767/11.04.2024 emis de Agenția Națională pentru Arii Naturale Protejate-Serviciul Teritorial Bistrița-Năsăud:*

*- respectarea obiectivelor de conservare specifice sitului de importanță comunitară ROSCI0051 Cușma, referitoare la activitatea desfășurată;*

*- respectarea prevederilor Planului de management al sitului Natura 2000 ROSCI0051 Cușma, referitoare la activitatea de construire;*

*- respectarea prevederilor art. 33, alin. 2, din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice cu modificările și completările ulterioare, conform căruia, în vederea protejării tuturor speciilor de păsări, inclusiv a celor migratoare, sunt interzise:*

*a. uciderea sau capturarea intenționată, indiferent de metoda utilizată;*

*b. deteriorarea, distrugerea și/sau culegerea intenționată a cuiburilor și/sau ouălor din natură;*

*c. culegerea ouălor din natură și păstrarea acestora, chiar dacă sunt goale;*

*d. perturbarea intenționată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor prezentei ordonanțe de urgență;*

*e. deținerea exemplarelor din speciile pentru care sunt interzise vânarea și capturarea;*

*f. vânzarea, deținerea și/sau transportul în scopul vânzării și oferirii spre vânzare a acestora în stare vie ori moartă sau a oricăror părți ori produse provenite de la acestea, ușor de identificat;*

*- respectarea măsurilor asumate prin Memoriu de prezentare;*

*- gestionararea deșeurilor tehnologice și a celor menajere se va realiza conform O.U.G. nr. 92/2021 – privind regimul deșeurilor;*

*- în cazul producerii unor accidente susceptibile a avea un impact negativ asupra obiectivelor de conservare ale sitului ROSCI0051 Cușma, titularul are obligația să ia în regim de urgență toate măsurile necesare pentru eliminarea/limitarea efectelor negative și să anunțe ANANP în două ore de la constatare. Totodată, titularului îi revine obligația de a suporta costurile necesare readucerii într-o stare de conservare favorabilă a habitatelor și populațiilor speciilor care fac obiectul desemnării sitului.*

***22.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 ing. Carmen Cîmpan geograf Nicoleta Șomfelean

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |